OBH 4517/2002.
Az állampolgári jogok országgyűlési biztosának jelentése
Ügyintéző:  dr.Gáspárné dr.Pere Katalin
Az eljárás megindulása
Az Országgyűlési Biztos Hivatala 2002. szeptember 24-26. között általános vizsgálatot végzett Győr-Moson-Sopron megyében. Ennek keretében került sor a Megyei Egészségbiztosítási Pénztár ügyfélszolgálati munkájának ellenőrzésére.
Az előre bejelentett hivatalból indított vizsgálat az ügyfélszolgálati tevékenység szabályai (SZMSZ, Ügyrend, OEP Utasítás), valamint az országgyűlési biztos által előzetesen jóváhagyott, következő fő szempontok alapján történt:
1.	az ügyfelek fogadásának körülményei,
2.	a munka szervezettsége (személyi és technikai feltételek),
3.	az ügyfélszolgálat működése,
4.	az ügyfélszolgálati tevékenység jelenlegi helyzetének, körülményeinek általános megítélése.
A vizsgálat megállapításai
A Győr-Moson-Sopron Megyei Egészségbiztosítási Pénztár hivatalvezetője és munkatársai tájékoztatása, valamint a helyszíni tapasztalatok alapján a következők állapíthatók meg:
	a./ az Ügyfélszolgálati Iroda a MEP épületének földszintjén működik, mely az ügyfelek részéről a főbejáraton keresztül jól megközelíthető és célszerűen berendezett helyiség.	
Valamennyi ügyfélszolgálati irodai munkatárs rendelkezik számítógéppel, amelyek közvetlen kapcsolatban vannak a szakterületek által kezelt programokkal.
Az ügyféltérben az ügyfelek részére televíziót működtetnek, amelyen a Pénztár hírei, információi, tájékoztatási programjai futnak. A méltányossági jogkör gyakorlásáról rendelkező főigazgatói utasítás kifüggesztésre került.
Őrző-védő feladatokat ellátó gazdasági társaság végzi a biztonsági szolgálati, valamint a portaszolgálati teendőket.
A biztonsági őr ügyfélszolgálathoz kapcsolódó feladata az ügyfélszolgálat zavartalan működésének biztosításán túl az ügyfelek tájékoztatása, eligazítása.
Az Ügyfélszolgálati Iroda a munkáját nem egységes szervezetben látja el, munkatársai az egyes szakterületek szervezeti egységeihez (osztályok) tartoznak (a Betegségi Ellátási Osztályhoz, a Nyilvántartási és Koordinációs Osztályhoz).
A fentieken kívül még az Üzemeltetési és Fenntartási Osztály a nyomtatványok kiadásával végez ügyfélszolgálati feladatokat.
Az ügyfélszolgálati munka szerves részét képezi a házipénztár is.
Az ügyfélszolgálaton dolgozó valamennyi szakterület munkatársa jól felkészült, az iratok, igazolások, nyilatkozatok érkeztetésén, átvételén túl felvilágosítással is szolgál az ügyfelek részére. Valamennyien elvégezték az „Ügyfélszolgálati magatartás elemei a közigazgatási munkában” témájú továbbképző tanfolyamot.
Az Ügyfélszolgálati Iroda működése: hétfőtől - csütörtökig délelőtt 8.00 - 11.00 óráig, délután 12.00 -14.00 óráig. Pénteken délelőtt 8.00 -12.00 óráig. 
A nyomtatvány árusítás hétfőn és kedden délelőtt 8.00 - 11.00 óráig, csütörtökön délelőtt  8.00 - 13.00 óráig, délután 12.00 -14.00 óráig történik.
	b/  Az egészségügyi szolgáltatókkal személyes kapcsolattartás, az ügyfelek fogadása és az ügyintézés a szakterületi szervezeti egységeknél,  a Gyógyító-megelőző Ellátási Osztályon, valamint a Gyógyszerügyi, Gyógyászati segédeszköz és Gyógyfürdő Osztályon közvetlenül történik. A természetbeni ellátások finanszírozása széles szolgáltatói kört (háziorvosok, fogorvosok, szakápolók, kórházak, magánvállalkozók) ölel fel. 
A szerződéses jogviszonyból eredő szerteágazó feladatok ügyintézése nem kapcsolható egyetlen ügyintézői munkakörhöz. A speciális jelleg következtében az említett osztályok valamennyi munkatársa egy-egy külön szakterülettel foglalkozik, s felkészült a munkaidő teljes időtartama alatt az ügyfélszolgálati feladatok ellátására.
A havonként rendszeresen benyújtandó gyógyszervények leadása idejére állandó átvételi helyet alakítottak ki az Ügyfélszolgálati Irodában.
	c/	  A Kezelő Iroda végzi a személyesen benyújtott egyszeri segélykérelmek átvételét.
A vizsgálat során megállapítottam, hogy beléptető rendszer nem működik, nehézkes a telefonos elérhetőség.
A tolókocsis ügyfelek részére a hivatalba az akadálymentes bejutás és közlekedés ugyan megoldott, azonban a mellékhelyiségek használata nem biztosított.
A Megyei Nyugdíjbiztosítási Igazgatósággal, valamint a Területi Államháztartási Hivatallal közösen működik kihelyezett ügyfélszolgálat Csornán, Mosonmagyaróváron, Óváron, Kapuváron (1.sz. melléklet). Az ügyfélszolgálatok forgalmát a 2.számú  melléklet tartalmazza.
A soproni kirendeltségen a hivatalvezető asszony tájékoztatás aszerint megfelelő színvonalú ügyfélszolgálat működik, melynek továbbfejlesztését tervezik. Az ügyfélfogadás hétfőn és kedden délelőtt 8.00 - 12.00 óráig, délután 15.00 - 17.00 óráig, szerdától-péntekig délelőtt 8.00 - 12.000 óráig tart.
Összegezve a tapasztalatokat:  a helyszíni vizsgálat alapján megállapítottam, hogy a problémák ellenére jól szervezett és magas színvonalon működő ügyfélszolgálati munka folyik a Győr-Moson-Sopron Megyei Egészségbiztosítási Pénztárnál, valamint az irányításával működő soproni kirendeltségen, a kihelyezett ügyfélszolgálatokkal kiegészítve.
Állampolgári jogokkal kapcsolatos visszásságot nem tapasztaltam, de a munkát akadályozó nehézkes telefonos elérhetőség, a tolókocsis ügyfelek kulturált kiszolgálására, illetve ezzel összefüggő megállapításaimra fokozottan felhívom az Országos Egészségbiztosítási Pénztár főigazgatója figyelmét. Szükségesnek tartom továbbá fokozott figyelmet fordítani a kirendeltség ügyfélszolgálati tevékenységére, a továbbfejlesztéshez szükséges feltételek megteremtésével.

Budapest, 2002. október 18.

Lenkovics Barnabás

1. számú melléklet

Csorna
Pártok Háza
9300 Szent István tér 6.
Telefon:  nincs	
(39 település)
Lakosság száma:
38.432 fő	
Kedd:   8.00 - 12.00	
Ügyfélszolgálatot a MEP, a MNYI és a TAH együttműködve végzi. Heti egy alkalommal azonos helyen.
Az irodahelyiséget térítés nélkül használhatják.

Mosonmagyaróvár
Fehér Ló Közösségi Ház
9200 Mosonmagyaróvár
Szent István tér 6.
Tel.: 06-96-206-307

Óvár
Polgármesteri Hivatal
9200 Mosonmagyaróvár
Fő u. 11.
Tel.: 06-96-215-055
	
(25 település)
Lakosság száma:
73.190 fő	
Szerda:   8.00 -12.00

Szerda:  13.00 -16.00	
Fűtésért, világításért sem kell térítést fizetniük. Telefon, fax egyik helyen sincs biztosítva.

A telefon-összeköttetést mobil telefon segítségével oldották meg, ez rontja az ügyfélszolgálati munka hatékonyságát.

Feladat: iratátvétel, ügyfél tájékoztatás.

Kapuvár
Munkaügyi Kirendeltség
9330 Szent István út 2.
Tel.: 06-96-242-688
	
(19 település)
Lakosság száma:
26.179 fő	
Szerda:  8.00 - 12.00	

	

2. számú melléklet

Győr
	
2000. év	
2001. év	
2002. I. félév

Betegségi Ellátási Osztály	13.943	18.053	8.930	
				
Nyilvántartási és Koordiná-	  			
ciós Osztály	  9.329	10.024	7.380	
				
Egészségügyi Szakterületi				
Osztály	  5.445	 5.620	2.924	
				
Üzemeltetési és Fenntartási				
Osztály	 2.561	 4.354	1.776	
				
Kihelyezett 				
ügyfélszolgálat				
				
   Mosonmagyaróvár	2.425	 1.469	    597    	
				
   Csorna	    697	    497	   113	
				
Soproni Kirendeltség		Szeptember 11-től		
				
Betegségi Ellátási Osztály	nincs adat	2.017	5.688	
				
Nyilvántartási és Koordinációs	nincs adat	1.485	4.449	
Osztály				
Kihelyezett				
ügyfélszolgálat				
				
  Kapuvár	1.268	843	 447	
				
Mindösszesen	         35.668  fő	        44.362  fő	         32.304  fő	

A kihelyezett ügyfélszolgálatokon mutatkozó csökkenést  2000. évről - 2001. évre a Családtámogatási Osztály elkerülése okozta.
Az állampolgári jogok országgyűlési biztosának jelentése a Győr-Moson-Sopron Megyei Nyugdíjbiztosítási Igazgatóság ügyfélszolgálatán tartott vizsgálatról
Ügyintéző:  dr.Gáspárné dr.Pere Katalin
Az eljárás megindulása
Az Országgyűlési Biztos Hivatala 2002. szeptember 24-26. között általános vizsgálatot végzett Győr-Moson-Sopron megyében. Ennek keretében került sor a Megyei Nyugdíjbiztosítási Igazgatóság ügyfélszolgálati munkájának ellenőrzésére.
Az előzőleg bejelentett, hivatalból indított vizsgálat az ügyfélszolgálati tevékenység szabályai (SZMSZ, Ügyrend, Főigazgatói Utasítás) valamint az országgyűlési biztos által előre jóváhagyott, következő fő szempontok alapján történt:
1.	az ügyfelek fogadásának körülményei,
2.	a munka szervezettsége (személyi és technikai feltételek,
3.	az ügyfélszolgálat működése,
4.	az ügyfélszolgálati tevékenység jelenlegi helyzetének, körülményeinek általános megítélése.
A vizsgálat megállapításai
Az Igazgatóság vezetője és munkatársai tájékoztatása, valamint a helyszíni tapasztalatok alapján a következők állapíthatók meg: az Igazgatóságon Központi Ügyfélszolgálati Iroda működik az épület földszintjén, biztosított az akadálymentes bejutás lehetősége. Ügyfélszolgálati beléptető rendszer működik, ezen keresztül jutnak be az ügyfelek az iroda helyiségébe, ahol a közvetlen ügyfelezés történik. Az ügyféltér és az ügyfelezés megosztott. Az irodában ablakos megoldás alkalmazásával egyszerre 6 ügyintéző tud ügyfelezni. Ebből 3 nyugdíj ügyfelező, 2 nyilvántartási ügyfelező és 1 hely rugalmasan felhasználható. A várakozó ügyfelek az asztalokkal és székekkel ellátott előtérben, illetve a székekkel ellátott folyosón tartózkodnak. Az ügyfélszolgálati iroda ügyfélterében külön, nyomtatványok kitöltésére alkalmas bútorzatot helyeztek el. Az ügyfelek tájékoztatását az előtérben lévő eligazító táblák, a folyosón üveges szekrényben elhelyezett, kitöltött nyomtatványok, valamint szórólapok és újságok is segítik.
Az ügyfélfogadás rendje: 	hétfőtől - csütörtökig    8.00 - 16.00 óráig, és
			pénteken     13.00 - 14.00 óráig.
Meghosszabbított ügyfélszolgálat, vagy ügyelet:	hétfőn 16.00 - 18.00 óráig és
						pénteken  13.00 - 14.00 óráig.
A Nyugellátási Főosztály - Nyugellátási Osztály és Ügyfélszolgálati Osztály - munkatársai naponta felváltva fogadják a személyesen megjelenő ügyfeleket és ellátják a telefonügyeletet. Az Igazgatóság kihelyezett ügyfélszolgálatokat működtet. (Lásd 1. számú melléklet.)
Az Igazgatóság vezetőjének tájékoztatás aszerint (melyet a korábban készült főigazgatósági vizsgálat is alátámaszt) a Soproni Kirendeltségen (9400 Sopron, Kiss J. u.4.) az ügyfélszolgálat a kirendeltség épületében a második emeleten helyezkedik el. Lift nincs, csak 67 lépcsőn közelíthető meg. Az ügyféltér és az ügyfélszolgálat gyakorlatilag a második szint folyosója. A folyosó végén egy fából készült beltéri fallal került leválasztásra a nyugellátás ügyfélszolgálata számára. A nyilvántartási részleg ügyfélszolgálata szintén a folyosón helyezkedik el.
Bár elkülönítetten működik a Nyugellátási Osztály és a nyilvántartás ügyfélszolgálata, az ügyféltér sem a folyosó többi részétől, sem egymástól nem különíthető el. Mind a nyugellátás, mind a nyilvántartás egy időben csak 1-1 ügyfelet tud kiszolgálni. Hirtelen ügyfélnövekedés esetén a nyilvántartási részleg ügyfélszolgálata egyszerre 2 ügyfél kiszolgálására bővíthető. A nyugellátási ügyfélszolgálaton az ügyfelezők száma  a jelenlegi kialakításban nem bővíthető. Ilyen esetekben a nyugdíjelbírálást végző előadó(k) a folyosón elhelyezett asztaloknál szolgálják ki az ügyfeleket. Tekintettel arra, hogy az ügyféltér sem a folyosó többi részétől, sem a nyilvántartás és a nyugellátás szempontjából nem különíthető el, ezért már 30-40 ügyfél együttes jelenléte is nehézséget okoz, mert a folyosón kifelé nyílnak az irodák ajtói is.
Az ügyfélszolgálat berendezése sem megfelelő, ezért csak korlátozott számban tudnak az ügyfelek ülve várakozni, illetve a nyomtatványokat kitölteni. A folyosó falán elhelyezett táblán a legfontosabb jogszabály-változásokról tájékoztatják az érdeklődőket. Eligazító táblák találhatók arra vonatkozóan is, hogy hol, milyen jellegű ügyekkel foglalkoznak, valamint jelzik az ügyfélfogadás rendjét is. Az ügyfelező előadó foglalkozik az ügyfelek felvilágosításával, munkáját terminál segíti és egy fénymásoló áll rendelkezésére. A nyilvántartási részleg ügyfélszolgálatán két számítógép működtethető.
A kirendeltség működteti a Kapuváron kihelyezett ügyfélszolgálatot, a Munkaügyi Kirendeltség központi előadó termében. (Lásd 1. számú  melléklet.) A Megyei Nyugdíjbiztosító Igazgatóság, valamint a kirendeltség és a kihelyezett ügyfélszolgálat forgalmát a 2. számú mellékletek tartalmazzák.
Összegezve a tapasztaltakat, a helyszíni vizsgálat alapján megállapítottam, hogy
1.	a Győr-Moson-Sopron Megyei Nyugdíjbiztosítási Igazgatóság ügyfélszolgálati tevékenysége magas színvonalú, az ügyfélfogadás rendje jól szervezett, kulturált, gördülékeny. Rendkívüli helyzet elé állította azonban az igazgatóságot (ezen belül a központi ügyfélszolgálati irodát is) a 2002. július 1-jétől lökés szerűen és a továbbiakban is folyamatosan jelentkező nagytömegű méltányossági nyugdijemelési kérelmek átvétele, nyilvántartása, feldolgozása. Ezért az igazgatóság rendkívüli erőfeszítése ellenére nemcsak az ügyfélszolgálaton, hanem a szakosztályokon is megnövekedett az ügyintézési idő.
Állampolgári jogokkal kapcsolatos visszásságot nem tapasztaltam, de azok elkerülése érdekében a probléma megfelelő kezelésére az igazgatóságnak segítségre van szüksége, melyre nyomatékosan felhívtam az Országos Nyugdíjbiztosítási Főigazgatóság főigazgatójáénak figyelmét.
2.	A kihelyezett ügyfélszolgálatok valódi segítséget nyújtanak az ügyfelek kiszolgálásában. Fokozott figyelmet igényel azonban a körülmények javítása, technikai ellátottságuk és további helyszínekre tervezett fejlesztésükhöz szükséges feltételek biztosítása.
3.	A kirendeltség ügyfélszolgálati tevékenységének vizsgálata eredményeképpen, elsősorban a lift nélküli épület második emeletén való elhelyezés, az akadálymentes, valamint biztonságos igénybevétel lehetőségének, továbbá a korszerű ügyfélszolgálati tevékenység feltételeinek tartós és folyamatos hiányát állapítottam meg.
Az Alkotmány 2.§ (1) bekezdésében deklarált jogállamiságból fakadó tisztességes eljáráshoz, az Alkotmány 70/A.§ (1) bekezdésében megfogalmazott hátrányos megkülönböztetés tilalma, valamint ezzel összefüggésben az Alkotmány 54.§ (1) bekezdésében biztosított emberi méltósághoz való joggal összefüggésben visszásságot okoz, hogy a nyugdíjkorú, rokkant vagy mozgáskorlátozott állampolgárok a korszerű ügyfélszolgálat hiánya miatt csak különös nehézségek árán tudják igényüket érvényesíteni, tájékoztatást kérni a Győr-Moson-Sopron Megyei Nyugdíjbiztosítási Igazgatóság Soproni Kirendeltségén.
Ajánlás
A jelentésben foglalt megállapítások alapján feltárt alkotmányos visszásságok megszüntetése és jövőbeni elkerülése érdekében az állampolgári jogok országgyűlési biztosáról szóló 1993. évi LIX. törvény 20.§ (1) bekezdésében biztosított jogkörömben felkérem az Országos Nyugdíjbiztosítási Főigazgatóság főigazgatóját, hogy - 30 napos határidővel - tegye meg a szükséges intézkedéseket.

Budapest, 2002. október 18.

Lenkovics Barnabás

1. számú melléklet

Csorna
Pártok Háza
9300 Szent István tér 6.
Telefon:  nincs	
(39 település)
Lakosság száma:
38.432 fő	
Minden páros héten
Kedd:   8.00 - 12.00	
Ügyfélszolgálatot a MEP, a MNYI és a TAH együttműködve végzi. Két hetenként, azonos helyen.

Mosonmagyaróvár
Fehér Ló Közösségi Ház
9200 Mosonmagyaróvár
Szent István tér 6.
Tel.: 06-96-206-307

Moson
9200 Mosonmagyaróvár
Szent István tér 6.
Tel.: 06-96-206-307
Polgármesteri Hivatal

Óvár
Polgármesteri Hivatal
9200 Mosonmagyaróvár
Fő u. 11.
Tel.: 06-96-215-055	
(25 település)
Lakosság száma:
73.190 fő	
Minden páros héten

Szerda:  8.00 - 12.00

Szerda:  13.00 - 16.00	
Az irodahelyiséget térítés nélkül használhatják.
Fűtésért, világításért sem kell térítést fizetniük. 
Telefon, fax egyik helyen sincs biztosítva.

A telefon-összeköttetést mobil telefon segítségével oldották meg, ez rontja az ügyfélszolgálati munka hatékonyságát.

Feladat: iratátvétel, ügyfél tájékoztatás.

Kapuvár
Munkaügyi Kirendeltség
9330 Szent István út 2.
Tel.: 06-96-242-688
	
(19 település)
Lakosság száma:
26.179 fő	
Minden páros héten
Szerda: 8.00 - 12.00	

	

A/1.                                                                                                                                                                                                   2.sz. melléklet

A Központi Ügyfélszolgálati Iroda forgalmi adatai

NYUGELLÁTÁS
1999	Jan.	Febr.	Márc.	Ápr.	Máj.	Jún.	Júl.	Aug.	Szept.	Okt.	Nov.	Dec.	Összesen:	
Győr	940	892	920	924	688	789	908	893	992	838	891	804	10479	
Csorna					27	18	17	9	11	8	20	7	117	
M.óvár					35	60	38	29	40	42	36	43	323	
Összesen:	940	892	920	924	750	867	963	931	1043	888	947	854	10919	
														
2000	Jan.	Febr.	Márc.	Ápr.	Máj.	Jún.	Júl.	Aug.	Szept.	Okt.	Nov. 	Dec.	Összesen:	
Győr	1132	1006	1144	847	1072	955	989	986	1025	1030	1164	795	12145	
Csorna	19	17	13	18	33	17	26	21	20	36	31	20	271	
M.óvár	67	68	54	58	87	54	66	73	59	72	83	35	776	
Összesen:	1218	1091	1211	923	1192	1026	1081	1080	1104	1138	1278	850	13192	
														
2001.	Jan.	Febr.	Márc.	Ápr.	Máj.	Jún.	Júl.	Aug.	Szept.	Okt.	Nov.	Dec.	Összesen:	
Győr	1623	1503	1342	1212	1385	1165	1205	1081	1165	1266	1353	979	15279	
Csorna	28	36	25	25	36	25	9	20	23	22	32	16	297	
M.óvár	56	71	70	67	115	67	29	64	74	51	73	22	759	
Összesen:	1707	1610	1437	1304	1536	1257	1243	1165	1262	1339	1458	1017	16335	
														
2002.	Jan.	Febr.	Márc.	Ápr.	Máj.	Jún.	Júl.	Aug.	Szept.	Okt.	Nov.	Dec.	Összesen:	
Győr	2144	1609	1497	1569	1523	1404	1825	1416					12987	
Csorna	22	40	45	37	22	25	73	15					279	
M.óvár	119	98	90	77	94	81	160	114					833	
Összesen:	2285	1747	1632	1683	1639	1510	2058	1545	0	0	0	0	14099	

Megyei Nyugdíjbiztosítási Igazgatóság, Győr                                                                                 

A/2.

A Központi Ügyfélszolgálati Iroda forgalmi adatai

NYILVÁNTARTÁS - NYENYI 
2001	Jan.	Febr.	Márc.	Ápr.	Máj.	Jún.	Júl.	Aug.	Szept.	Okt.	Nov.	Dec.	Összesen:	
Győr	729	1228	1443	1148	597	392	320	239	283	324	302	274	7279	

2002	Jan.	Febr.	Márc.	Ápr.	Máj.	Jún.	Júl.	Aug.	Szept.	Okt.	Nov.	Dec.	Összesen:	
Győr	676	1006	1657	1378	486	225	234	272					5934	

MÉLTÁNYOSSÁGI NYUGDÍJEMELÉS
2002	Jan.	Febr.	Márc.	Ápr.	Máj.	Jún.	Júl.	Aug.	Szept.	Okt.	Nov.	Dec.	Összesen:	
Győr							15294	3674					18968	

KIÉRTESÍTÉSI REKLAMÁCIÓ
2001	Jan.	Febr.	Márc.	Ápr.	Máj.	Jún.	Júl.	Aug.	Szept.	Okt.	Nov.	Dec.	Összesen:	
Győr											102	148	250	

2002	Jan.	Febr.	Márc.	Ápr.	Máj.	Jún.	Júl.	Aug.	Szept.	Okt.	Nov.	Dec.	Összesen:	
Győr	68	37	12	8	4								129	
                                                                                                                                                                                             Összes:             379													

Megyei Nyugdíjbiztosítási Igazgatóság,  Győr

B./ NYUGDÍJBIZTOSÍTÁSI KIRENDELTSÉG, SOPRON

Nyugellátási Osztály

2002. első félévében az ügyfélszám is emelkedést mutat Sopronban és Kapuváron egyaránt. Az ügyfelek száma Sopronban és a kapuvári kihelyezett ügyfélszolgálaton az alábbiak szerint alakult:

Vizsgált időszak:	Sopron	Kapuvár	
2000. II. félév	3.098 fő	308 fő	
2001.  I. félév	3.325 fő	411 fő	
2001. II. félév	3.609 fő	355 fő	
                2002.  I. félév	4.464 fő	464 fő	
	24 %-os emelkedés !	30 %-os emelkedés !	
2002. július	942 fő	155 fő	
2002. augusztus	655 fő	  53 fő	

A kiugróan magas ügyfélszám-növekedést a megnövekedett igényszám, a felduzzadt hátralék, valamint az okozza, hogy a médiák egyre többet foglalkoznak a nyugdíjrendszer várható reformjával.

Titkársági Osztály

Személyesen megkötött Tbj. 34.§-a szerinti szolgálati idő megállapodások:

2000.	44  db	
2001.	48 db	
2002. I. félév	31 db (+8 db mai napig)	

A Titkársági Osztályra 2002. szeptember 25-ig 8.801 db méltányossági kérelem érkezett, ennek mintegy 75 %-a (6.601 db) soproni igény. A méltányossági ügyekben 2002-ben a kirendeltségen 10.000-11.000 fő jelent meg személyesen. (2002. július 24-én közel 900 fő jelent meg méltányossági ügyben a kirendeltségen.)

Ellenőrzési és Nyilvántartási Osztály

Ügyfelek száma:

Időszak:	Adatszolgáltatás:	Kiértesítési projekt:	
2001. 12. 03 - 2001. 12. 31.	                   800 fő	                       46 fő	
2002. 01. 01 - 2002. 07. 03.	                4.400 fő	                       60 fő